PSD Cluj a început oficial campania electorală pentru alegerile locale și europarlamentare. VIDEO.
PSD Cluj a dat sâmbătă, 11 mai, startul oficial al campaniei electorale pentru alegerile locale și europarlamentare programate pentru data de 9 iunie.
PSD Cluj a dat sâmbătă, 11 mai, startul oficial al campaniei electorale pentru alegerile locale și europarlamentare programate pentru data de 9 iunie/ Foto: Paula Copaciu - monitorulcj.ro
PSD Cluj a început oficial, sâmbătă, 11 mai, campania electorală pentru alegerile locale și europarlamentare din data de 9 iunie.
Evenimentul a avut loc la Casa de Cultură „Dumitru Fărcaș” din Cluj-Napoca.
Candidații PSD Cluj, Aurelia Cristea și Alexandru Cordoș, și-au depus candidaturile pentru Primăria Cluj-Napoca și președinția Consiliului Județean Cluj. Vasile Dîncu va fi candidat pentru un loc de europarlamentar în Parlamentul European din partea PSD.
Aurelia Cristea: „Ne aflăm într-un moment de cotitură pentru Cluj”
Aurelia Cristea, candidată pentru Primăria Cluj-Napoca, a declarat că în orașul în care s-a născut și a muncit nu mai există coeziune, oamenii nu mai au încredere în administrația publică.
„Sunt încrezătoare că această echipă (PSD-n.red.) va putea duce social democrația clujeană mai departe. Suntem uniți pentru Cluj.
Astăzi nu lansăm doar o serie de candidaturi, ci lansăm un întreg proiect pentru orașul Cluj-Napoca în care își găsește locul fiecare cetățean, tânăr sau vârstnic, indiferent de venit. Un proiect care va face viața copiilor și nepoților noștri.
Acest proiect pune în prim-plan sănătatea cetățenilor, bunăstarea și siguranța lor, grija pentru cei vulnerabili și dialogul continuu. Îmi doresc să fiu reprezentanta unei administrații locale care în primul rând să servească cetățenii, nu să îi abuzeze. O administrație care să înlocuiască neregulile și derapajele cu energie, entuziasm și empatie. Ne aflăm într-un moment de cotitură pentru Cluj. Comunitatea locală poate mult mai mult decât avem astăzi. Orașul merită mai mult, dar nu poate deveni mai bun dacă păstrăm rețeta actuală (…) Pentru tot mai mulți clujeni, orașul nostru a devenit tot mai scump și mai ostil. Mă doare să spun aceste lucruri, dar toate întâlnirile cu oamenii mi s-a spun. Tinerilor le este tot mai greu să trăiască în Cluj-Napoca din cauza costurilor ridicate și a prețurilor exagerat de mari ale locuințelor.
Pentru tinerele familii orașul este tot mai neprietenos, nu sunt suficiente creșe, grădinițe și școli. Traficul și parcările sunt un chin zilnic. Vârstnicii sunt tratați de multe ori ca cetățeni de mâna a doua”, a transmis Aurelia Cristea.
Alexandru Cordoș: „Îndrăznesc să vreau mai mult”
Candidatul PSD Cluj pentru președinția Consiliului Județean (CJ) Cluj, Alexandru Cordoș, a declarat că în ultimii ani s-a pierdut legătura dintre oameni și administrațiile publice.
„Îndrăznesc să vreau mai mult. Mai mult pentru județul Cluj, mai mult pentru cei care locuiesc în acest județ. În ultimii ani am constat că s-au pierdut legăturile dintre oameni și administrațiile publice. Această legătură trebuie să fie organică, între cetățean și administrație, fără poziții de subordonare de nicio parte. Administrația trebuie să fie mereu în slujba cetățenilor. Noi cei din administrația locală suntem parteneri pentru dumneavoastră și facem tot ce este mai bun pentru comunitate”, a declarat Alexandru Cordoș.
Vasile Dîncu: „În acest moment Clujul nu mai urcă la deal”
Vasile Dîncu este candidat pentru un loc de europarlamentar în Parlamentul European din partea PSD.
„În acest moment Clujul nu mai urcă la deal, coboară la vale (…) Nu cred că România este o țară mică, nu suntem o putere de mâna a doua și trebuie să ne câștigăm dreptul de putere regională importantă. (…) România nu se rupe prin faptul că refacem puterile locale. Va trebui să transformăm România într-un subiect important al politici internaționale, să renegociem cotele APIA, pentru țăranii noștri, să renegociem fonduri de coeziune și deficitul bugetar. Mă interesează să reprezint Transilvania, care este într-o continuă agresiune din partea liberalismului lui Orban și altora care văd un paralelism etnic. Transilvania este parte a României, este locomotiva României, mă interesează să fiu ambasadorul Clujului la Bruxelles”, a transmis Vasile Dîncu.
Liderul PSD Cluj a primit un pix din partea președintelui organizației de pensionari, Nati Ariton, dar și un coș cu produse tradiționale, din partea vicepreședintelui ANSVSA, Ioan Oleleu, candidat pentru Consiliul Județean Cluj.
Remus Lăpușan: „Împreună putem schimba lucrurile”
Remus Lăpușan este candidat din partea PSD Cluj pentru Consiliul Județean Cluj.
„Împreună putem schimba lucrurile (…) Lucian Blaga spunea Încă o dată, iar și iar, a iubi e primăvară. Colegii mei, Partidul Social Democrat, iubesc Clujul, iubim clujenii și suntem alături de ei. Spunea domnul Boc că nu schimbi calul când urcă dealul, dar trebuie să schimbăm mai mulți cai, și la Turda, Dej și la Consiliul Județean, deoarece acești cai sunt obosiți. Să nu uităm și să o spunem celor de la PNL că minciuna are picioare scurte”, a declarat Remus Lăpușan.
Răzvan Ciortea: „Trebuie să ne ocupăm de seniori, pentru că ne mor bătrânii”
„Există 1.800 de seniori în județ care așteaptă pe liste să fie internați în spitale paliative. Mulți dintre ei mor până când ajung să fie internați. Trebuie să ne ocupăm de seniori, pentru că ne mor bătrânii”, a punctat Răzvan Ciortea, președinte PSD Turda și candidat la Primăria Turda.
Listele cu candidații PSD pentru Consiliul Local Cluj Napoca și pentru Consiliul Județean Cluj
Listă candidați Consiliul Local
1. Aurelia Cristea
2. Ovidiu Ioan Săcară
3. Vladimir Mătușan
4. Radu Calin Lupas
5. Octavia Raluca Zglobiu Sandu
6. Dan Ioan Morar
7. Maria Gabriela Gherman
8. Tatiana Corina Mocan
9. Bogdan Raul Popa
10. Marius Bruno Roschnafsky
11. Larisa Carolina Pleșa
12. Dan Cristian Codrean
13. Vidrean Tudor Dumitru Capusan
14. Luca Viorel
15. Michael Ewald Schurger
16. Alina Kvasciuc
17. Livia Gina Morar
18. Ioana Ștefania Suciu
19. Codruța Mare
20. Ioan Rus
21. Bogdan Emil Onaca
22. Calin Mihai Roman
23. Bogdana Felecan
24.Ioana Liana Aurora Boca
25. Roxana Maria Neag
26. Alexandru Sorin Campean
27. Sabin Daniel Suciu
28. Adrian Magdaș
29. Mihai Eugen Nas
30. Teodora Maria Belei
31. Delia Constanta Ghiran
32. Raluca Dalia Muresan
33. Calin Indolean
34. Patricia Duda
Listă candidați Consiliul Județean Cluj
- Alexandru Cordoș
- Remus Lăpușan
- Ioan Oleleu
- Laura Elena Chiorean
- Andrei Bradea
- Luana Beatrice Șerban
- Valentin Cuibus
- Horea Dorin Chirteș
- Cristian Pop
- Ariton Nati
- Cristian Potora
- Magdaș Adrian
- Ilarie Ivan
- Anna Rusu
- Bogdan Costea
- Ovidiu Lungu
- Sabin Demea
- Adina Emilia Marinca
- Magdalena Lucia Suciu
- Grigore Fati
- Ioan Roman
- Ioan Condor
- Carmen Ramona Pop
- Viorel Luca
- Laurențiu Oprea
- Paul Bogdan Pojar
- Sorin Daniel Ciurea
- Andreea Pop
- Cristian Eusebio- Lup
- Cosmina Horvat
- Gligor Sasu
- Adrian Nicolae Jișa
- Teodora Muncelean
- Andrei Harabagiu
- Dorin Apahidean
- Dan Cristian Codrean
- George Adrian Raita
- Delia Constanța Ghiran
- Dragos Teodor Lup
- Horațiu Muntean-Roșca
- Teodora Vălean
- Viorel Claudiu Neamț
- Ana Pintea Isvoranu
- Darius Eugen Todor
- Sebastian Hoza
Citiți monitorulcj.ro și pe Google News
CITEȘTE ȘI: